|  |
| --- |
| **Prilog III.** |

**UZ SUGLASNOST PREDSTAVNIČKOG TIJELA JEDINICE LOKALNE SAMOUPRAVE ZA PROVEDBU ULAGANJA**

**(KLASA: 901-01/23-01/1 URBROJ: 2170-4-01-23-3)**

**UNUTAR TIPA OPERACIJE 2.1.1 „Razvoj opće društvene infrastrukture u svrhu podizanja kvalitete života stanovnika LAG-a“ LRS LAG-a Kvarnerski otoci**

**OPIS PROJEKTA**

**1. NAZIV PROJEKTA**

Izgradnja i opremanje dječjeg igrališta u sklopu Dječjeg vrtića Girice

**2. NOSITELJ PROJEKTA**

2.1. NAZIV NOSITELJA PROJEKTA

Grad Cres

2.2. PRAVNI STATUS NOSITELJA PROJEKTA

Jedinica lokalne samouprave

2.3. ADRESA NOSITELJA PROJEKTA

Creskog statuta 15, 51557 Cres

2.4. OSOBA OVLAŠTENA ZA ZASTUPANJE

Marin Gregorović, gradonačelnik Grada Cresa

2.5. KONTAKT

Marko Ferlora, v.d. pročelnik Jedinstvenog upravnog odjela

Tel: +385 (0)51 661 954, mob: +385 (0)989354898, e-mail: marko.ferlora@cres.hr

**3. OPIS PROJEKTA**

3.1. PODMJERA I TIP OPERACIJE ZA KOJI SE PROJEKT PRIJAVLJUJE

3.1.1. PODMJERA

Podmjera 19.2 Program ruralnog razvoja Republike Hrvatske za razdoblje 2014. - 2020.

3.1.2. TIP OPERACIJE

2.1.1 „Razvoj opće društvene infrastrukture u svrhu podizanja kvalitete života stanovnika LAG-a“

3.2. MJESTO PROVEDBE

3.2.1. ŽUPANIJA

Primorsko-goranska županija

3.2.2. GRAD/OPĆINA

Grad Cres

3.2.3. NASELJE/NASELJA

Šetalište 20. travnja 52 i 54, naselje Cres, Grad Cres, k.č. 1651/2 k.o. Cres – Grad

3.3. CILJEVI PROJEKTA

Igra je jedna od najvažnijih aktivnosti djece predškolske dobi kojom ona uče i usvajaju nove vještine, zadovoljavaju potrebe za kretanjem i razvijaju psihomotoriku. Igrom na otvorenom potiču se djetetove sposobnosti te se utječe na njegov cjelokupni razvoj: socijalni, emocionalni, kognitivni i tjelesni. Stoga je cilj ovog projekta stvoriti uvjete u Dječjem vrtiću Girice koji će omogućiti djeci igranje na otvorenom prostoru. Cilj će se postići uređenjem dječjeg igrališta u sklopu ograđenog dvorišta vrtića na k.č.br. 1651/2, k.o. Cres – Grad. Osoblje vrtića će nakon realizacije projekta imati bolje uvjete za poticanje djece na socijalizaciju, timski rad, vježbanje ravnoteže i koordinacije pokreta te savladavanje straha od visine.

3.4. OČEKIVANI REZULTATI PROJEKTA

3.4.1. Očekivani rezultati i mjerljivi indikatori

Izravni vidljivi rezultat projekta biti će izgrađeno i opremljeno dječje igralište od cca 700 m2 unutar čestice dječjeg vrtića Girice. Igralište će se opremiti instaliranjem 16 gotovih sprava: drveni element Combo, drveni element mostić, drveni element Penjalica, drveni element 5 komada, spiralna ljuljačka-košara, klackalica mala, kućica za igru Honey, drvena ograda s vratima, multifunkcionalna penjalica poligon, multifunkcionalna penjalica segment A, kućica za igru-Betty, topografski element s penjalicama i provlačnicom, tobogan cjevasti, klackalica za dvoje dužine 3m, spiralna ljuljačka-dvostruka, klupa. Na površinu oko sprava postavit će se gumena antistresna lijevana podna obloga u debljini sloja od 30-50 i gumeni rubnik oko dekorativnog pranog oblutka u sigurnosnoj zoni opreme.

3.4.2. Stvaranje novih radnih mjesta

Pridonosi li projekt stvaranju novih radnih mjesta? **DA / NE**

Ako je odgovor ''DA'':

1. opisati na koji način projekt doprinosi stvaranju novih radnih mjesta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. opisati nova radna mjesta koja se planiraju ostvariti provedbom projekta

Tablica 1: Radna mjesta koja se planiraju ostvariti provedbom projekta

|  |  |  |  |
| --- | --- | --- | --- |
| R.br. | Opis radnog mjesta (vrsta radnog mjesta) | Planirani broj radnih mjesta | Planirana godina ili planirano razdoblje stvaranja novog radnog mjesta nakon realizacije projekta |
|  | / | / | / |
|  |  |  |  |
|  |  |  |  |

3.5. TRAJANJE PROVEDBE PROJEKTA

Završetak realizacije kompletnog projekta planiran je do kraja 2024. godine, uz pretpostavku odobrenja ugovora o financiranju do kraja drugog kvartala 2023. godine.

3.6. GLAVNE AKTIVNOSTI

Nakon dobivanja pozitivne Odluke od strane LAG-a, u svrhu provedbe projekta predviđene su sljedeće aktivnosti:

1. Provedba postupka javne nabave i sklapanje ugovora s odabranim izvođačem radova i dobavljačem opreme;
2. Provedba postupka javne nabave i sklapanje ugovora s odabranim pružateljem usluge stručnog nadzora radova;
3. Provedba radova izgradnje i opremanja dječjeg igrališta sukladno projektno-tehničkoj dokumentaciji, što uključuje sljedeće:
* obrtničko-građevinske radove na izgradnji dječjeg igrališta;
* opremanje dječjeg igrališta u vidu postavljanja 16 gotovih sprava;
* dobava i ugradnja gumene antistres podloge od lijevane gume te gumenih rubnjaka na mjestu sigurnosnih zona dječjeg igrališta.

3.7. PRIPREMNE PROVEDENE AKTIVNOSTI

Za potrebe provedbe projekta provedene su sljedeće pripremne aktivnosti:

* izrađen je glavni projekt;
* ishođene su izjave ovlaštenog projektanta.

3.8. UKUPNA VRIJEDNOST PROJEKTA

|  |  |  |
| --- | --- | --- |
|  | **Opis** | **Iznos EUR** |
|  | Građevinsko-obrtnički radovi i opremanje | 31.634,30  |
|  | Montažni radovi | 60.386,48 |
|  | Ukupna vrijednost projekta | 92.020,78 |
|  | **PDV(25%)** | 23.005,19 |
|  | **SVEUKUPNO** | 115.025,97 |

3.9. ZAPOČETE AKTIVNOSTI GRAĐENJA

**Aktivnosti građenja nisu započele.**

**4. DRUŠTVENA OPRAVDANOST PROJEKTA**

4.1. CILJANE SKUPINE I KRAJNJI KORISNICI

Ciljan skupine projekta su djeca rane i predškolske dobi – korisnici dječjeg vrtića Girice te djelatnici vrtića. Neizravna ciljana skupina su i roditelji djece koja će se koristiti novoizgrađenim dječjim igralištem.

4.2. DRUŠTVENA OPRAVDANOST PROJEKTA SUKLADNO CILJEVIMA PROJEKTA

Projektom će se omogućiti duži i kreativniji boravak djece na otvorenom. Djeca uče koordinirati pokrete i vježbaju kontrolu mišića i zglobova mijenjajući svoje pokrete. Boravkom na otvorenom djeca su izložena svježem zraku i izravnom kontaktu s prirodom uslijed čega se jača njihov imunitet. Igra na otvorenom djeci pruža osjećaj slobode i omogućuje oporavak od eventualnih mentalnih opterećenja. Neizostavne su i kognitivne dobrobiti kao i razvoj vještina razmišljanja budući da se djeci daje prostor za postavljanje pitanja i razmišljanja o primijećenom. Okruženja za igru na otvorenom bogata su senzornim stimulacijama te potiču fizički i mentalni razvoj djeteta, uključujući psihomotornu, estetsku, socijalnu, adaptivnu, emocionalnu i komunikacijsku domenu.

**5. POVEZANOST DJELATNOSTI UDRUGE/VJERSKE ZAJEDNICE S PROJEKTOM I DOKAZ DA JE HUMANITARNA/DRUŠTVENA DJELATNOST UDRUGE/VJERSKE ZAJEDNICE OD POSEBNOG INTERESA ZA LOKALNO STANOVNIŠTVO**

5.1. POVEZANOST DJELATNOSTI UDRUGE/VJERSKE ZAJEDNICE S PROJEKTOM

Nije primjenjivo.

5.2. DOKAZ DA SU HUMANITARNE I DRUŠTVENE DJELATNOSTI UDRUGE/VJERSKE ZAJEDNICE OD POSEBNOG INTERESA ZA LOKALNO STANOVNIŠTVO

Nije primjenjivo.

**6. FINANCIJSKI KAPACITET NOSITELJA PROJEKTA**

PLANIRANI IZVORI SREDSTAVA ZA PROVEDBU PROJEKTA/OPERACIJE

|  |  |  |
| --- | --- | --- |
| I**zgradnja i opremanje dječje igrališta na čestici dječjeg vrtića Girice** | **2024** | **UKUPNO****EUR**  |
| **PRIHVATLJIVI TROŠKOVI** |  |  |
| 1. Građevinsko-obrtnički radovi | 31.634,30 | 31.634,30 |
| 2. Montažni radovi | 60.386,48 | 60.386,48 |
|  |  |  |
| **UKUPNI TROŠAK PROJEKTA** | **92.020,78** |
| Ukupni iznos prihvatljivog ulaganja | 92.020,78 |
| EU sredstva  | 43.200,00 |
|  Iznos potpore iz proračuna RH  | 4.800,00 |
| Vlastita sredstva | 44.020,78 |

Završetak realizacije kompletnog projekta planiran je do kraja 2024. godine, uz pretpostavku odobrenja ugovora o financiranju do kraja drugog kvartala 2023. godine. Izvori sredstava koji će se koristiti su iz proračuna Grada, tekućih prihoda te korištenjem predujmova sukladno Pravilniku o provedbi podmjere 19.2 Provedba operacije unutar CLLD strategije predmetnog natječaja LRS LAGA-a „Kvarnerski otoci“. Navedene stavke će se koristiti kao izvori financiranja projekta.

**7. LJUDSKI KAPACITETI NOSITELJA PROJEKTA**

Grad Cres ima iskustvo i potrebne ljudske kapacitete za provedbu ovog projekata. U nastavku su navedeni slični projekti koje je grad proveo u posljednjih 5 godina:

**Izgradnja sportskog igrališta fitness/street workout parka Cres**

**Opis projekta:** Izgradnja sportskog igrališta fitness/street workout parka Cres u funkciji podizanja kvalitete života građana.

**Vrijednost projekta**: 420.018,75 kn

**Izvor financiranja**: Operacija 2.1.1 „Razvoj opće društvene infrastrukture u svrhu podizanja kvalitete života stanovnika LAG-a“ LRS LAG-a Kvarnerski otoci. Podmjera 19.2 Program ruralnog razvoja Republike Hrvatske za razdoblje 2014. - 2020.

**Izgradnja javne gradske prometnice OU7 s pripadajućom komunalnom infrastrukturom**

**Opis projekta:** Izgrađena je javna gradska prometnica na predjelu Melin u naselju Cres s pratećom komunalnom infrastrukturom.

**Vrijednost projekta**: 2.861.479,02 kn

**Izvor financiranja**: Program ruralnog razvoja Republike Hrvatske za razdoblje od 2014.-2020. godine u sklopu podmjere 7.2. „Ulaganje u izradu, poboljšanje i proširenje svih vrsta male infrastrukture, uključujući ulaganje u obnovljive izvore energije i uštedu energije“ tip operacije 7.2.2.“Ulaganje u građenje nerazvrstanih cesta“  iz PRRRH 2014.-2020.

**Dogradnja dječjeg vrtića Girice**

**Opis projekta**: U sklopu ovog projekta provest će se dogradnja Dječjeg vrtića Girice u Cresu u sklopu koje će se dobiti još jedna vrtićka skupina kao i nedostajeći prostori za stručni kadar Dječjeg vrtića Girice.

**Vrijednost projekta**: 3.644.365,04 kn

**Izvor financiranja**: Program ruralnog razvoja Republike Hrvatske za razdoblje od 2014.-2020. godine u sklopu podmjere 7.4. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ tip operacije 7.4.1.  „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ iz PRRRH 2014.-2020.

**Izgradnja i opremanje reciklažnog dvorišta Pržić**

**Opis projekta:** U sklopu projektaizrađeno je i opremljeno reciklažno dvorište na lokaciji Pržić.

**Vrijednost projekta**: 3.076.290 kn

**Izvor financiranja**: Operativni program Konkurentnost i kohezija 2014.-2020.

**Sanacija i zatvaranje postojećeg odlagališta otpada „Pržići“ na Cresu**

**Opis projekta**: U sklopu projekta provesti će se konačna sanacija deponija komunalnog otpada Pržići koje je zatvoreno potkraj 2017. godine kada se otpad s područja Grada Cresa počeo odvoziti u ŽCGO Marišćina

**Vrijednost projekta**: 10.864.791,19 kn

**Izvor financiranja**: Operativni program Konkurentnost i kohezija 2014.-2020.

Projektni tim će djelovati u sustavu: odgovorna osoba, voditelj projekta, koordinator javne nabave, tehnički koordinator projekta.

Svi navedeni djelatnici imaju iskustvo u provedbi projekata.

Članovi projektnog tima imati će sljedeće uloge u projektu:

**Odgovorna osoba**: Marin Gregorović, mag.pol.,gradonačelnik Grada Cresa

**Voditelj projekta:** Marko Ferlora, mag.ing.agr., v.d. pročelnik Jedinstvenog upravnog odjela, biti će zadužen za koordinaciju i nadzor svih aktivnosti projekta, pravovremeno izvještavanje i kontrolu te komunikaciju sa svim sudionicima u gradnji i posredničkim tijelima.

**Koordinator javne nabave**: Morana Martić, mag.iur., na radnom mjestu više stručne suradnice za pravne, društvene poslove i javnu nabavu, bit će zadužena za obavljanje poslova vezanih uz pripremu i provedbu postupaka javne nabave.

**Tehnički koordinator projekta:** Petra Didović Brnić, mag.iur.,zaposlena na radnom mjestuVoditeljice odsjeka za komunalno-stambeni sustav i prostorno planiranje**,** bit će zadužena za koordinaciju aktivnosti izvođenja svih radova obuhvaćenih projektom, uključujući koordinaciju sa svim sudionicima u gradnji; projektantom, izvođačem, nadzornim inženjerom.

**8. NAČIN ODRŽAVANJA I UPRAVLJANJA PROJEKTOM**

8.1. PRIHODI I RASHODI PROJEKTA/OPERACIJE

Izvori prihoda nužni za upravljanje i održavanje izgrađenog igrališta i postavljene opreme u fazi njihovog korištenja osigurat će se u proračunu Grada Cresa.

8.2. ODRŽAVANJE I UPRAVLJANJE PROJEKTOM/OPERACIJOM PET GODINA OD DANA KONAČNE ISPLATE SREDSTAVA

Osobe koje će biti uključene u održavanje i upravljanje realiziranim projektom, najmanje 5 godina od dana konačne isplate sredstava iz 2.1.1. „Razvoj opće društvene infrastrukture u svrhu podizanja kvalitete života stanovnika LAG-a“ su:

1. **Marko Ferlora,** mag.ing.agr., v.d. pročelnik jedinstvenog upravnog odjela

2. **Petra Didović Brnić,** mag.iur., Voditeljica odsjeka za komunalno-stambeni sustav i prostorno planiranje

 Proračunom će se osigurati da je ulaganje u funkciji/uporabi, uključujući njegovo održavanje i upravljanje, najmanje pet godina od dana konačne isplate sredstava.

**9. OSTVARIVANJE NETO PRIHODA**

Ostvaruje li projekt neto prihod? **DA / NE**



**10. USKLAĐENOST PROJEKTA S LOKALNOM RAZVOJNOM STRATEGIJOM ODABRANOG LAG-a**

Ovaj projekt je u skladu s lokalnom razvojnom strategijom LAG-a „Kvarnerski otoci“ i to sa sljedećim ciljem LRS LAG-a „Kvarnerski otoci“: Strateški cilj 2: „Razvoj kvalitete života održivim korištenjem razvojne resursne osnove s jačanjem umrežavanja, suradnje u svrhu implementacije CLLD pristupa lokalnom razvoju“, Prioritetna Mjera (aktivnost) M2.1 Potpora razvoju društvene i turističke javne infrastrukture, tip operacije TO 2.1.1 Razvoj opće društvene infrastrukture u svrhu podizanja kvalitete života stanovnika LAG-a, koji su opisani od 28. do 30. stranice LRS LAG-a „Kvarnerski otoci“.

U sklopu projekta „Izgradnjai opremanje dječjeg igrališta“ izgraditi će se i opremiti dječje igralište koje će biti dostupno korisnicima Dječjeg vrtića Girice (Grad Cres) – djeci rane i predškolske dobi. Time će se razviti nova društvena infrastruktura na području Grada Cresa koja će zasigurno podići kvalitetu života stanovnika LAG-a osiguravanjem novih kvalitetnih sadržaja u zajednici.

**11. IZJAVA NOSITELJA PROJEKTA O DOSTUPNOSTI ULAGANJA LOKALNOM STANOVNIŠTVU I RAZLIČITIM INTERESNIM SKUPINAMA**

**IZJAVA**

 Ja, Marin Gregorović, gradonačelnik Grada Cresa, izjavljujem i vlastoručnim potpisom potvrđujem da će ulaganje u projekt „**Izgradnja i opremanje igrališta** **Dječjeg vrtića Girice“** koje će se prijaviti na Natječaj LAG-a „Kvarnerski otoci“ za Mjeru 2.1.1. „Razvoj opće društvene infrastrukture u svrhu podizanja kvalitete života stanovnika LAG-a“ biti dostupno lokalnom stanovništvu, odnosno korisnicima Dječjeg vrtića Girice – djeci rane i predškolske dobi. Izgrađeno dječje igralište biti će namijenjeno javnoj upotrebi i korištenju i bit će dostupno različitim pojedincima, društvenim i interesnim skupinama te cijeloj lokalnoj zajednici, a u prvom redu djeci rane i predškolske dobi, njihovim odgajateljima i roditeljima.

Datum: Potpis i pečat:

Cres, 19. siječnja, 2023.godine Marin Gregorović, *mag.pol.*